[bookmark: _Hlk16768209][bookmark: _GoBack]Съобщение за ИП „Осъществяване на дейност по рециклиране на неопасни пластмасови отпадъци с код R3 по Приложение № 2 към § 1, т. 13 от ЗУОˮ в ПИ с идентификатор 03928.514.88 по КККР на гр. Берковица (адрес: ул. „Антон Страшимировˮ № 1, гр. Берковица)


На основание чл. 6, ал. 9, т. 1 от Наредбата за условията и реда за извършване на оценка на въздействието върху околната среда (Наредбата за ОВОС), РИОСВ – Монтана информира за осигурен обществен достъп до информацията по приложение № 2 за инвестиционно предложение „Осъществяване на дейност по рециклиране на неопасни пластмасови отпадъци с код R3 по Приложение № 2 към § 1, т. 13 от ЗУОˮ в ПИ с идентификатор 03928.514.88 по КККР на гр. Берковица (адрес: ул. „Антон Страшимировˮ № 1, гр. Берковица), с възложител: „Видира – Българияˮ ЕООД.

Информацията е на разположение на интересуващите се в сградата на РИОСВ – Монтана, гр. Монтана, ул. „Юлиус Ирасекˮ 4, дирекция „Контролна и превантивна дейностˮ, направление „ЕО и ОВОСˮ, всеки работен ден от 9.00 до 17.30 часа за периода от 28.08.2019 г. до 10.09.2019 г., включително.
Становища и мнения по инвестиционното предложение могат да се депозират на „Едно гишеˮ в сградата на РИОСВ – Монтана, по факс (096) 300 961 или по електронна поща: riosv_mont@net-surf.net.
Краен срок за подаване на възражения и изразяване на становище е 17.30 часа на 10.09.2019 г.


